Met dié week se #SARIESondag kuier ons lekker. Sonder moeite! Die maklike spyskaart is spesiaal bymekaargesit sodat jy saam met vriende en familie kan ontspan. Jy nooi jou mense, maak jou geregte meesal voor die tyd klaar en sit dan agteroor en geniet ’n slag saam die Sondaggeselsies!
1. As jy nie ’n stel blou borde het nie, kan jy ook goedkoop papier-plekmatjies met mooi blou patrone gebruik. Dit gee tekstuur en helder die tafel op.
Dit is in skreiende teenstelling met wat koning Edward VIII (aanvanklik die prins van Wallis) in die 1930’s moes deurmaak toe hy as ’n ongetroude man sy hart hopeloos op ’n getroude Amerikaanse vrou, Wallis Simp­son, verloor het. (Ja, die prins van Wallis het verlief geraak op ’n vrou met die naam Wallis.)
Dié gewilde prins van Wallis en onmiddellike troonopvolger het in ’n ander era geleef, met ander sedes en waardes. Hy was direk in die spervuur oor ’n geskikte lewensmaat.
Wallis, met twee ekse nog in lewende lywe, is nie geskik as vrou vir die koning nie. Sy hoofskap van die Kerk van Engeland sal ook in die gedrang kom, sê die beswaardes.
Edward het twee keuses. Hy kan sonder Wallis koning wees óf sy koningskap prysgee vir ’n lewe saam met haar.
Die eertydse prins Edward van Wallis (regs) lê tydens sy besoek aan Suid-Afrika in 1925 ’n krans by die Vrouemonument in Bloemfontein. Foto: Nasionale Museum, Bloemfontein
In ’n roerende en dramatiese radio-uitsending uit Windsor-kasteel deel Edward sy onderdane tuis en oorsee mee dit is vir hom onmoontlik om die swaar las van sy verantwoordelikhede en pligte as koning te dra sonder die hulp en ondersteuning van die vrou wat hy liefhet. Van toe af is hy die hertog van Windsor.
In die jaar van hul troue besoek hulle ook Duitsland en ontmoet vir Adolf Hitler. Hulle is so te sê koninklike uitgeworpenes met ’n koningshuis wat afsydig teenoor hulle staan.
In die Tweede Wêreldoorlog (1939-1945) word Edward as die goewerneur van die Bahamas aangestel. Gerugte doen die ronde dat hy en sy hertogin Nazi-simpatiseerders is.